stanford-oval/wikipedia huggingface dataset:
Mikkelin Pitäjänkirkko

| Mikkelin Pitäjänkirkko |
| --- | --- |
 Mikkelin Pitäjänkirkko
Sijainti:  Mikkeli
Koordinaatit:  61°41′13.39″N, 27°15′21.47″E
Seurakunta:  Mikkelin tuomiokirkkoseurakunta
Rakentamisvuosi:  1817
Suunnittelija:  Charles Bassi
Materiaali:  puu
Istumapaikkoja:  1900
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mikkelin Pitäjänkirkko (vuoteen 2013 Mikkelin maaseurakunnan kirkko) on Mikkelissä sijaitseva puukirkko. Kirkon on suunnitellut arkkitehti Charles Bassi ja se valmistui 1817. Kirkko on Suomen suurimpia puukirkkoja ja malliltaan kaksoisristikirkko, jonka pohjapiirroksessa on kaksi ristiä päällekkäin. Alttaritaulu on Amélie Lundahlin tekemä jäljennös Pierre-Paul Prud’honin maalaamasta taulusta, joka kuvaa Kristusta ristillä.
Kirkko tunnettiin vuoteen 2013 asti Mikkelin maaseurakunnan kirkkona. Maaseurakunnan yhdistyttyä uuteen Mikkelin tuomiokirkkoseurakuntaan kirkko nimettiin Mikkelin Pitäjänkirkoksi.
Hautausmaa ja läheiset rakennukset

Kirkon pohjoispuolella on kahdeksankulmainen kellotapuli, joka edustaa itäsuomalaista tapulityyppiä. Tapuli on rakennettu Matti Salosen johdolla vuonna 1815.
Kirkkotarhassa kirkon kaakkoispuolella sijaitsee sankarihauta-alue, jonka pronssinen sankaripatsas Velvollisuus on Kalervo Kallion suunnittelema vuodelta 1959.
Kirkon luoteispuolella sijaitsee edelleen käytössä oleva hautausmaa. Lounaispuolella sijaitseva kivinen pitäjänmakasiini vuodelta 1848 on muutettu Suur-Savon museoksi vuosina 1959-1960. Kirkonmäellä oleva entinen pitäjäntupa toimi maalaiskunnan kunnantalona vuoteen 1912 asti. Kirkon itäpuolella on kiviaidan ympäröimä vanha hautausmaa, joka on perustettu vuonna 1817.
Aiheesta muualla

Kuvia tai muita tiedostoja aiheesta Mikkelin Pitäjänkirkko Wikimedia Commonsissa
Mikkelin Msrk:n kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Mikkelin maaseurakunnan kirkko, Suomen Kuvalehti, 02.02.1929, nro 5, s. 14, Kansalliskirjaston digitaaliset aineistot
Mikkelin Pitäjänkirkon kellotapuli.
Milena Hübschmannová

| Milena Hübschmannová |
| --- | --- |

Henkilötiedot
Syntynyt: 10. kesäkuuta 1933 Praha, Tšekkoslovakia
Kuollut: 8. syyskuuta 2005 (72 vuotta) Kameeldrift, Etelä-Afrikka
Koulutus ja ura
Tutkinnot:  Kaarlen yliopisto
Instituutti:  Tšekkoslovakian tiede-akatemia   Kaarlen yliopisto
Tutkimusalue:  romanitutkimus, indologia
Milena Hübschmannová (10. kesäkuuta 1933 Praha, Tšekkoslovakia – 8. syyskuuta 2005 Kameeldrift, Etelä-Afrikka) oli tšekkiläinen romanitutkimuksen uranuurtaja, joka oli perustamassa 1991 Kaarlen yliopistoon romanitutkimuksen osastoa. Hän opiskeli indologiaa, mutta kiinnostui romaneiden kultuurista havaittuaan opiskeluaikanaan romanikielien yhteyden hindiin. Tšekkoslovakian aikana romanikielten opiskelu oli pitkään kiellettyä, joten Hübschmannová oppi kielen keskustelemalla sitä äidinkielenään puhuvien ihmisten kanssa. Hän keräsi samalla kansanperinnettä ja Prahan kevään aikana oli perustamassa lyhytaikaista romanijärjestöä.
Opiskelu ja ura > Romanikulttuurien pariin Tšekkoslovakiassa

Milena Hübschmannová syntyi keskiluokkaiseen perheeseen Prahassa, ja hän opiskeli Kaarlen yliopistossa urdua, hindiä ja bengalia. Hän kiinnostui romanikielistä ja -kulttuurista Tšekkoslovakian kommunistihallituksen lähetettyä hänet opiskelijoiden työprikaatille Määriin. Hän tutustui siellä paikallisiin romaniyhteisöihin.
Hübschmannová yllättyi siitä, kuinka hän pystyi ymmärtämään romanien kieltä hindin pohjalta. Hän keskittyi tästä lähtien koko uransa ajan romanien kulttuurin ymmärtämiseen ja romaniasioiden edistämiseen. Romanikielen opiskelu oli vielä 1950-luvulla kiellettyä, mutta Hübschmannová oppi sen sitä äidinkielenään puhuvien ihmisten kautta. Hän vietti aikaa köyhien romaniyhteisöjen parissa Slovakian itäosissa ja Böömin pohjoisosissa ja keräsi puhetta, lauluja, sanontoja, kansanperinnettä ja tarinoita.
Prahan kevään lyhyen vapaamman kauden aikana Hübschmannová oli vuonna 1968 perustamassa romanijärjestöä, joka kuitenkin kiellettiin jo 1973. Järjestö julkaisi Romano L’il -lehteä, joka ilmestyi alkuun tšekiksi mutta jo kolmannessa numerossa oli mukana myös romanikielellä kirjoitettuja artikkeleita. Se oli edistämässä kirjoitetun romanikielen syntyä Tšekkoslovakiassa, ja jotkut siihen kirjoittaneista romaneista jatkoivat vuoden 1973 jälkeenkin.
Hübschmannová työskenteli vuosina 1968–1974 Tšekkoslovakian tiede-akatemian filosofian ja sosiologian laitoksella ja 1974–1975 Kaarlen yliopiston pedagogisessa tiedekunnassa. Hän jäi vuonna 1975 useaksi vuodeksi ilman akateemista paikkaa, sillä hän vastusti aktiivisesti Tšekkoslovakian hallituksen assimilaatiopolitiikkaa. Hübschmannová kuitenkin opetti Prahan kielikoulussa romania ja hindiä.
Opiskelu ja ura > Romanitutkimuksen osaston perustaja

Tšekkoslovakian kaaduttua Hübschmannová oli edistämässä romanikulttuurien uutta tunnustusta. Hän oli muun muassa ajamassa Kaarlen yliopistoon romanitutkimuksen osastoa, joka avattiin 1991. Hübschmannová johti osastoa sen perustamisesta kuolemaansa asti. Lisäksi hän opetti vuosina 1991–1997 urdua indologian laitoksella, johon myös romanitutkimuksen osasto kuului.
Hübschmannová kutsui tavallisia romaneita yliopiston luennoilleen oppimaan historiastaan ja kertomaan kokemuksistaan. Tšekin koulujärjestelmässä romanien oli hyvin vaikea päästä syrjinnän takia yliopistoon asti. Rasismi oli yliopistotasollakin vallassa, sillä toiset professorit saattoivat varoitella Hübschmannováta romanien puukoista.
Hübschmannová kuoli syyskuussa 2005 auto-onnettomuudessa Etelä-Afrikassa. Samassa onnettomuudessa kuoli myös toinen henkilö ja useita loukkaantui.
Mixtape

Mixtape on mikä tahansa kokoelma aiemmin julkaistua musiikkia. Kokoelmalevyistä mixtapet eroavat siinä, että yleensä mixtapeilla olevien kappaleiden käyttämiseen ei ole tekijän lupaa, joten mixtapejen myyminen ei ole sallittua.
Alkeellisessa mixtapessa on vain äänitetty halutut kappaleet tietyssä järjestyksessä, kehittynemmässä mixtapessa kappaleet on esimerkiksi voitu miksata siten, että ne jatkuvat saumattomasti, ilman että kuuntelija välttämättä edes huomaa kappaleen vaihtumista. Yleensä mixtape sisältää tekijänoikeuksien suojaamaa musiikkia. Perinteisesti mixtapet on äänitetty  c-kaseteille, mutta nykyään itsepoltetut CD-levyt ovat yleisempiä. Mixtape voi olla esimerkiksi itselle tai ystäville äänitetty kokoelma mieluisia kappaleita tai se voi olla vaikkapa DJ:n taidonnäyte ja osoitus hänen musiikkimaustaan.
Mixtapet hiphopissa

Hiphopissa mixtape on saanut hieman erilaisen merkityksen. Monet DJ:t kokoavat mixtapeja, mutta usein he saavat käyttöönsä kappaleita artisteilta itseltään. Välillä DJ:t vain kokoavat haluamansa kappaleet peräkkäin ja höystävät mixtapen välispiikeillään. Toisinaan taas mixtape saattaa sisältää DJ:den tekemiä remixejä kappaleista ja esimerkiksi kahden tai useamman eri kappaleen sekoituksia, mash-upeja.
Useat artistit myös julkaisevat omia mixtapeja, jotka tavallisesti sisältävät myös ennen kuulemattomia kappaleita ja muistuttavat hyvin paljon varsinaisia albumeja. Mixtapeilla on kuitenkin yleistä käyttää kappaleissa muilta artisteilta lainattuja taustoja, joten niitä ei voida myydä albumien lailla. Mixtapeja käytetään lähinnä promootiotarkoituksiin ja sellainen voidaan julkaista esimerkiksi hieman ennen albumijulkaisua herättämään ostajien kiinnostus. Myös DJ:t julkaisevat mixtapeja mainostaakseen itseään. Uusille artisteille mixtape on käytännössä heidän demonsa, jolla yritetään saada niin yleisön kuin levy-yhtiöidenkin huomiota. Tunnusomaista hiphop-mixtapeille on kappaleiden suuri määrä, eivätkä kappaleet välttämättä ole kokonaisia.
Tietyt hiphop-artistit ja -ryhmät julkaisevat mixtapeja hyvinkin tiuhaan, useita vuodessa - esimerkiksi Chamillionaire tunnetaan Mixtape Messiah -sarjastaan. Myös The Diplomats on aktiivinen mixtapejen julkaisija.
Tekijänoikeussyistä mixtapejen myynti on periaatteessa kiellettyä. Kuitenkin niitä myydään suuria määriä. Myyjien mukaan he veloittavat vain levyjen valmistuskulut, eivätkä täten hyödy levittämästään musiikista taloudellisesti. Mixtapet ovatkin huomattavasti albumeja halvempia, yleensä muutaman euron hintaisia.
Mgła

| Mgła |
| --- | --- |


Tiedot
Toiminnassa:  2000–
Tyylilaji:  black metal
Kotipaikka:  Katowice, Puola
Laulukieli:  puola, englanti
Jäsenet:  Mikołaj "M." Żentara, kitara, basso, laulu   Darkside, rummut  
Entiset jäsenet:  Daren, rummut  
Levy-yhtiö:  Northern Heritage, 2006–  
Aiheesta muualla
Kotisivut
Infobox OKNimi-testi OK: 
Mgła (suom. Sumu) on puolalainen black metal -yhtye. Sen perusti vuonna 2000 Krakovassa Mikołaj "M." Żentara.
Kokoonpano

Mikołaj "M." Żentara – kitara, basso, laulu
Darkside – rummut
Daren – rummut
Diskografia

Groza (2008,  Northern Heritage)
With Hearts Toward None (2012,  Northern Heritage)
Exercises in Futility (2015,  Northern Heritage)
Age of Excuse (2019,  Northern Heritage)
EP:t
Presence (2006,  Northern Heritage)
Mdłości (2006,  Garazel / Flagellum)
Further Down the Nest (2007,  Todeskult Entertainment)
Crushing the Holy Trinity (Holy Spirit) (2006,  Northern Heritage, Exordium-split)
Northwards (2000,  omakustanne)
Necrotic (2001,  omakustanne)
Aiheesta muualla

Mgła Encyclopaedia Metallumissa (englanniksi)
Mgła
| Mikołaja "M> " Żentara • Darkside Daren |
| --- | --- |
Studioalbumit:  Groza • With Hearts Toward None • Exercises in Futility • Age of Excuse
EP:t:  Presence • Mdłości • Further Down the Nest
Split-albumit:  Crushing the Holy Trinity (Holy Spirit)
Demot:  Northwards • Necrotic
Katso myös:  Kriegsmaschine • Holy Death • Blade of the Sword • Crionics • MasseMord
Mikkelin ammattikorkeakoulu

| Mikkelin ammattikorkeakoulu |
| --- | --- |
Motto:  Kasva vahvaksi. Grow Strong.
Perustettu:  1992
Lakkautettu:  2016
Hallintomuoto:  Osakeyhtiö
Toimipaikat:  Mikkeli, Savonlinna
Opiskelijamäärä:  4 500
Mikkelin ammattikorkeakoulu
Mikkelin ammattikorkeakoulu (lyh. Mamk) oli Etelä-Savon maakunnassa toiminut ammattikorkeakoulu, jolla oli toimipisteet Mikkelissä ja Savonlinnassa.  Mikkelin ammattikorkeakoulu perustettiin 1992 ja sen toiminta päättyi vuoden 2016 lopussa, kun se yhdistyi Kymenlaakson ammattikorkeakoulun kanssa muodostaen Kaakkois-Suomen ammattikorkeakoulun eli Xamkin.
Koulutustarjonta

Mikkelin ammattikorkeakoulussa oli tarjolla
7 koulutusalaa
18 ammattikorkeakoulututkintoon johtavaa koulutusohjelmaa, joista 3 englanninkielisiä
9 ylempään ammattikorkeakoulututkintoon johtavaa koulutusohjelmaa
täydennyskoulutusta
avoimen ammattikorkeakoulun opintojaksoja
korkea-asteen oppisopimustyyppinen koulutusta
Kirjallisuutta

Tarjamo, Kerttu: Mikkelin ammattikorkeakoulun alkuvuosikymmen.  Mikkelin ammattikorkeakoulu, 2002.
Minako Takashima

| Henkilötiedot |
| --- | --- | --- |
Koko nimi: Minako Takashima
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  ????–1993 1994–???? | Nissan FC Shiroki FC Serena |  |
Maajoukkue
| 1994 | Japani | 1 (0) |
Minako Takashima (jap. 高嶋 美奈子, Takashima Minako) on japanilainen entinen jalkapalloilija.
Jalkapallomaajoukkue

Takashima debytoi Japanin maajoukkueessa elokuussa 1994.
Miyabenvaahtera

| Miyabenvaahtera |
| --- | --- |
 Miyabenvaahtera München-Nymphenburgin kasvitieteellisessä puutarhassa Münchenissa Saksassa.
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Sapindales
Heimo::  Saippuamarjakasvit Sapindaceae
Suku::  Vaahterat Acer
Laji::  miyabei
Kaksiosainen nimi
 Acer miyabei  Maxim. 
Katso myös
   Miyabenvaahtera Wikispeciesissä   Miyabenvaahtera Commonsissa 
Infobox OKNimi-testi OKIUCN-testi OK: 
Miyabenvaahtera (Acer miyabei) on vaahteroiden (Acer) sukuun kuuluva kasvilaji. Se on leveälehtinen ja kausivihanta puulaji, joka voi kasvaa noin 20–25 metriä korkeaksi. Sen kaarna on nuorena harmaan- tai oranssinruskeaa ja muuttuu vanhemmiten uurteiseksi. Lehtiasento on vastakkainen ja lehdet ovat 10–15 cm pitkiä ja viisiliuskaisia. Lehtiruoti on noin 15 cm pitkä ja katkaistaessa siitä alkaa valua maitiaisnestettä. Lehtien yläpinnat ovat tummanvihreitä ja alapinnat oliivinvihreitä sekä lehtisuonten kohdilta karvaisia. Lehtisuonet ovat väriltään kellanvihreitä ja näkyvät lehdissä selvästi. Lehtien syysväri vaihtelee vaaleankeltaisesta kullankeltaiseen. Kukat sijaitsevat 10–12 cm pitkissä ja pystyissä kukinnoissa. Yksittäiset kukat ovat pieniä ja kellanvihreitä. Hedelmänä on lenninsiivellinen pähkylä (samara), jossa on noin 2 cm pitkä lenninsiipi.
Miyabenvaahtera kasvaa luontaisena Japanin pohjoisosissa Hokkaidōn saarella ja lajia tavataan tavallisesti metsistä jokien varsilta. Miyabenvaahtera kasvaa usein yhdessä Acer pictum -vaahteralajin kanssa. Miyabenvaahtera on luonnossa uhanalainen laji, mutta sitä kasvatetaan myös koristekasvina.
Miyabenvaahtera on nimetty japanilaisen kasvitieteilijän Kingo Miyaben mukaan. Hän löysi puulajin junamatkallaan olleen pysähdyksen aikana ja lajin kuvasi tieteelle Karl Maksimovitš vuonna 1888.
Aiheesta muualla

Laji.fi: Miyabenvaahtera (Acer miyabei)
Mustila Arboretum: Miyabenvaahtera (Acer miyabei) (Arkistoitu – Internet Archive)
Trees and Shrubs Online: Acer miyabei (englanniksi)
Global Biodiversity Information Facility (GBIF): Acer miyabei (englanniksi)
Mitä järkee

| Mitä järkee! Juustopäät |
| --- | --- | --- |

Studioalbumin tiedot
 Julkaistu: 8. huhtikuuta 2022
 Tyylilaji: punk rock
 Kesto: 22.32
 Levy-yhtiö: Love is Punk
Juustopäiden muut julkaisut
| Sukkapuikkokapina Live 2020 | Mitä järkee! 2022 |   |
Mitä järkee on punkyhtye Juustopäiden kuudes studioalbumi, joka julkaistiin 8. huhtikuuta 2022. Albumi julkaistiin 1. huhtikuuta 2022 rajoitettuna eränä C-kasettina.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro | 0.47 |  |  |  |  |  |  |  |
| 2. | Korjaa mua | 1.14 |  |  |  |  |  |  |  |
| 3. | Lääkkeitä ja viinii (mua ahdistaa) | 2.15 |  |  |  |  |  |  |  |
| 4. | Viha piilossa katseilta | 1.21 |  |  |  |  |  |  |  |
| 5. | Taas kusit kaiken | 2.26 |  |  |  |  |  |  |  |
| 6. | Mitä järkee! | 3.15 |  |  |  |  |  |  |  |
| 7. | Kovassa koulussa | 1.22 |  |  |  |  |  |  |  |
| 8. | Väärä kaista | 1.58 |  |  |  |  |  |  |  |
| 9. | Paskat juhlat | 2.09 |  |  |  |  |  |  |  |
| 10. | Ei ongelmaa | 2.22 |  |  |  |  |  |  |  |
| 11. | Laavaa | 3.16 |  |  |  |  |  |  |  |
Arvostelut

Soundi:
Mixxed up Energy Drink

Mixxed up Energy Drink on energiajuoma, jonka valmistaja on Lidl Stiftung Ab. Juomaa myy Suomessa Lidl-kauppaketju. Juoma on pakattu 25 cl tölkkeihin; juomaa myytiin ennen 0,5 litran pulloissa. Myös tölkin ulkoasu on muuttunut vuosien varrella.
Aiheesta muualla

Mixxed up (Arkistoitu – Internet Archive)
Mixet tahdo olla munkaa

| ”Mixet tahdo olla munkaa” 2>  Maanantai |
| --- | --- | --- |

Kappaleen tiedot
 Albumilta: Karuimmat rakkauslaulut
 Julkaistu: 1994
 Tyylilaji: elektroninen musiikki, huumorimusiikki
 Kesto: 03.25
 Levy-yhtiö: Polydor
Mixet tahdo olla munkaa on 2. Maanantain vuonna 1994 levyttämä humoristinen elektronisella musiikilla sovitettu musiikkikappale. Kappale on yhtyeen tunnetuimpia ja vuoden 1994 myydyin suomalainen singlelevy.
Kappale julkaistiin yhtyeen ensialbumilla Karuimmat rakkauslaulut sekä omana singlelevynä, joka sisälsi alkuperäisen kappaleen lisäksi "Mixet tahdo mix" -version ja kappaleen "Saat mut tuntemaan", joissa molemmissa kertosäkeen laulajana Leni Willman, joka ei kuitenkaan koskaan esiintynyt yhtyeen kanssa, sillä hän halusi keskittyä omaan intohimoonsa laulaja-lauluntekijänä.  Kappaleen ovat sanoittaneet ja säveltäneet Peter Bottne, Timo Ehno ja Jon Landlord.
Syksyllä 1994 kappaleelle tehtiin musiikkivideo, joka esitettiin Ylen Lista TOP 40 -ohjelmassa. Videolla on jälkikäsiteltyä materiaalia Peter Bottnesta ja yhtyeen silloisesta naislaulajasta esittämässä kappaletta ja lisäksi tietokoneella luotuja 3D-animaatioita, joissa keskeisinä elementteinä ovat musiikin tahdissa liikkuvalla naislaulajan suulla teksturoidut avaruuskappaleet.
Vuonna 2010 kappaleesta julkaistiin remasteroitu versio. Kappale julkaistiin singlenä ja yhtyeen samana vuonna ilmestyneellä studioalbumilla Paternoster.
Yhtyeen räppäri Peter Bottne on kertonut kappaleen synnystä, että hänellä syntyi idea tehdä kappale, joka "todellakin ärsyttäisi kaikkia". Hän soitti puhelimella ideasta sanoittaja Jon Landlordille, ja 20 minuutin päästä puhelun päättymisestä Landlord oli tehnyt kappaleen valmiiksi.
Kappale

Musiikkinäytteet
Näyte kertosäkeestä.
Äänitiedostojen kuunteluohjeet
Kappale kertoo henkilöstä, jolla tuntuu löytyvän kaikkea, mutta ei kumminkaan anna vastakaikua ihailijalle.
»Mul on enemmän ja vähemmän ja oikeastaan kaikki, mikä silti puuttuu ja mistähän sen saisi?»
»Mikset tahdo olla mun kaa, jos mä rakastan sun bemarii?»
Mindoronhaavakyyhky

| Mindoronhaavakyyhky |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Pyykyyhkyt Gallicolumba
Laji::  platenae
Kaksiosainen nimi
 Gallicolumba platenae  (Salvadori, 1891) 
Katso myös
   Mindoronhaavakyyhky Wikispeciesissä   Mindoronhaavakyyhky Commonsissa 
Infobox OKNimi-testi OKIUCN-testi OK: 
Mindoronhaavakyyhky (Gallicolumba platenae) on äärimmäisen uhanalainen kyyhky. Haava-sana sen nimessä tulee verenpunaisesta läikästä sen muuten valkeassa rinnassa. Mindoronhaavakyyhky on endeeminen laji Filippiineillä, missä alankoalueiden metsien hakkuut ovat vaarassa tuhota sen viimeisetkin elinalueet. Lintua on tavattu 15 alueella Mindoron saarella, mutta vuoden 1980 jälkeen havaintoja on enää neljältä paikalta.
Mindoronhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät, yläpuoli muuten kastanjanruskea.
Mi-26-helikopterin pudotus 2002

| Mi-26 -helikopterin pudotus |
| --- | --- |
 Pudotetun helikopterin kaltainen Venäjän ilmavoimien Mil Mi-26.
Yhteenveto
Päivämäärä:  19. elokuuta 2002
Onnettomuustyyppi:  alasampuminen
Tapahtumapaikka:  Hankala, Tšetšenia
Lähtöpaikka:  Mozdok, Pohjois-Ossetia
Määränpää:  Hankalan lentotukikohta, Hankala, Tšetšenia
Kuolleita:  127
Eloonjääneitä:  20
Lentokone
Konetyyppi:  Mil Mi-26
Matkustajia:  yli 140
Mi-26 -helikopterin pudotus tapahtui lähellä Venäjän ilmavoimien lentotukikohtaa Hankalassa Tšetšeniassa 19. elokuuta 2002. Sotilaita kuljettanut suurikokoinen Mil Mi-26 -helikopteri tiputettiin tšeenikapinallisten olalta laukaistulla ilmatorjuntaohjuksella ja kone putosi miinakentälle. Kuolleita oli 127.
Helikopteri kuljetti pudotushetkellä yli 140 matkustajaa, eli huomattavasti enemmän, kuin helikopteri oli suunniteltu kuljettamaan.
Tausta

Hankala on kaupunki lähellä Tšetšenian pääkaupunki Groznyitä ja sen vieressä sijaitsee alueen suurin venäläinen sotilastukikohta. Mil Mi-26 on venäläinen kuljetushelikopteri ja yksi maailman suurimmista helikopterityypeistä. Helikopteri on suunniteltu kuljettamaan kuormaa ja lentäjien lisäksi enintään 85 matkustajaa. Helikopteri on myös suhteellisen hidas, mikä teki siitä alttiin kapinallisten iskuille.
Pudotus

Hankalassa alasammuttu Mi-26 oli 19. elokuuta 2002 matkalla Mozdokista Pohjois-Ossetiassa Hankalan lentotukikohdalle Tšetšeniassa. Kyydissä tuolloin oli yli 140 venäläistä sotilasta, eli selvästi helikopterin alkuperäistä tarkoitusta enemmän. Helikopteria kohti laukaistiin venäläisvalmisteinen olalta laukaistava ilmatorjuntaohjus, joka osui toiseen helikopterin moottoreista. Helikopteri teki pakkolaskun keskelle Hankalan sotilastukikohtaa suojaavaa miinakenttää. Pakkolaskusta selvinneet matkustajat eivät päässeet ulos helikopterin kuormatilan ovista ja samalla sen tiloihin vuosi polttoainetta. Osa selviytyi ulos helikopterin ohjaamon pienestä ovesta. Onnettomuudessa kuoli kaikkiaan 127 venäläistä. Selviytyneitä oli aluksi 24, mutta heistä 4 kuoli vammoihinsa sairaalassa.
Seuraukset

Mi-26:n pudotus oli siihenastisista helikopterionnettomuuksista eniten henkiä vaatinut. Tšetšenian Venäjää vastaan taistelleet kapinalliset ottivat vastuun helikopterin alasampumisesta uutisoiden siitä Kavkaz Centerin kautta. Venäjän sotilasviranomaiset epäilivät aluksi teoriaa koneen tippumisesta ohjuksen osuman takia. Vaihtoehtoiseksi syyksi esitettiin teknistä vikaa. Teoria herätti kritiikkiä. Sen väitettiin olevan osa asevoimien johdon nöyryyttävän tapauksen peittely-yrityksiä. Kritiikkiä herätti myös tapauksen yhteydessä ilmi tullut helikopterin ylikuorma. Tavan kuvailtiin kuitenkin olleen reitillä hyvin yleinen. Monilla vastaavilla lennoilla Hankalaan oli 100-110 matkustajaa tarkoitetun 85 sijaan.
Vuonna 2004 pudotustapauksen tiimoilta Venäläisessä oikeusistuimessa tuomittiin elinkautiseen vankeuteen tuolloin 24-vuotias Doku Džantemirov, jonka todettiin auttaneen iskun toteuttamisessa. Neljää muuta epäiltyä ei saatu kiinni. Helikopterin komentaja Aleksandr Kudjakov tuomittiin laiminlyönneistä ja lentosäännösten rikkomisesta.
Miljoona vuotta eKr.

| Miljoona vuotta eKr> .One Million Years B.C. |
| --- | --- |

Ohjaaja:  Don Chaffey
Käsikirjoittaja:  Michael Carreras
Tuottaja:  Michael Carreras
Säveltäjä:  Mario Nascimbene
Kuvaaja:  Wilkie Cooper
Leikkaaja:  Tom Simpson
Pääosat:  Raquel Welch  John Richardson
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Associated British-Pathé Hammer Film Productions
Levittäjä:  Associated British Picture Corporation
Ensi-ilta:  Yhdistynyt kuningaskunta 20. elokuuta 1966
Kesto:  100 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Miljoona vuotta eKr. (engl. One Million Years B.C.) on vuonna 1966 ensi-iltansa saanut esihistorialliselle ajalle sijoittuva fantasiaelokuva, jonka on käsikirjoittanut Michael Carreras ja ohjannut Don Chaffey. Elokuvan pääosissa ovat Raquel Welch ja John Richardson.
Elokuvan stop motion -animaatioista vastasi Ray Harryhausen. Elokuva oli Hammer Filmsin kalleimpia tuotoksia 400 000 punnan hinnalla.
Elokuvassa ei ole juurikaan dialogia vaan puheenvuorot koostuvat murahduksista ja keksityistä sanoista. Elokuvassa ei myöskään ole sen markkinoinnin mukaista seksuaalista puolta.
Tarina

Tumak riitaantuu isänsä, heimopäällikkö Akhoban kanssa. Suuttunut Akhoba karkottaa poikansa. Tumak liittyy meren rannalla asuvaan heimoon, mutta hänet karkotetaan sieltäkin. Yksi heimon naisista, Loana, seuraa Tumakia. He kohtaavat vaelluksellaan esihistoriallisia hirviöitä ja luonnonmullistuksia. Tulivuorenpurkaus surmaa myöhemmin Akhoban. Sen jälkeen Tumakin ja Loanan heimot yhdistyvät uudeksi heimoksi, jonka päälliköksi Tumak valitaan.
Näyttelijät

| 0 | 1 | 2 |
| --- | --- | --- |
|  Raquel Welch  | … |   Loana   |
|  John Richardson  | … |   Tumak   |
|  Percy Herbert  | … |   Sakana   |
|  Robert Brown  | … |   Akhoba   |
|  Martine Beswick  | … |   Nupondi   |
Mindong

| Mindong |
| --- | --- |
Oma nimi:  Mìng-dĕ̤ng-ngṳ̄
Tiedot
Alue:  Fujian (Kiina)
Puhujia:  9 115 930
Kirjaimisto:  kiinalainen, latinalainen
Kielitieteellinen luokitus
Kielikunta:  sinotiibetiläiset kielet
Kieliryhmä:  siniittiset kielet min-kiina
ISO 639-3:  cdo
 Ohje 
Wikipedia, vapaa tietosanakirja
Mindong eli itämin (perinteiset merkit: 閩東語, Foochow-siirtokirjoitus: Mìng-dĕ̤ng-ngṳ̄) on min-kieliin kuuluva siniittinen kieli, jota puhutaan Kiinassa Fujianin maakunnan itäosassa. Kielellä on noin yhdeksän miljoonaa puhujaa.
Mi

Mi tarkoittaa seuraavia: